
DIRECȚIA DE ASISTENȚĂ SOCIALĂ
Compartiment servicii sociale și prevenire marginalizare socială
Nr. 273 din 14 .01.2025


RAPORT DE SPECIALITATE
privind aprobarea Planului de acțiuni sau lucrări de interes local ce vor fi efectuate în anul 2025 de către persoanele apte de muncă, beneficiare de venit minim de incluziune componenta ajutor de incluziune potrivit Legii nr. 196 / 2016 privind venitul minim de incluziune, cu modificările și completările ulterioare

Având în vedere prevederile art. 59 alin. (1) din Legea nr. 196 / 2016 privind venitul minim de incluziune, „În cazul familiilor beneficiare de venit minim de incluziune care include componenta de ajutor de incluziune, una dintre persoanele majore apte de muncă din familia respectivă are obligația de a presta lunar, la solicitarea primarului, activități sau lucrări de interes local, cu respectarea duratei normale a timpului de muncă și a normelor de securitate și sănătate în muncă”.
Conform art. 61 alin. (1) din aceeași lege, primarii au obligaţia să întocmească, prin intermediul aparatului de specialitate, un plan anual de acţiuni / lucrări de interes local, să repartizeze orele de muncă prevăzute la art. 59 alin. (1), să ţină evidenţa efectuării acestor ore şi să asigure instructajul privind normele de tehnică a securităţii și sănătății muncii pentru toate persoanele care prestează acţiuni ori lucrări de interes local. Planul de acţiuni sau de lucrări de interes local se aprobă anual prin hotărâre a consiliului local, motiv pentru care propunem spre aprobare Consiliului Local al Municipiului Marghita Planul de acțiuni sau lucrări de interes local ce vor fi efectuate în anul 2025 de către persoanele apte de muncă, beneficiare de venit minim de incluziune componenta ajutor de incluziune potrivit Legii nr. 196 / 2016 privind venitul minim de incluziune, cu modificările și completările ulterioare, în forma prezentată în Anexa nr. 1.
Acţiunile sau lucrările de interes local pot fi, dar fără a se limita la acestea, lucrări de salubrizare şi/sau de întreţinere spaţii verzi, de salubrizare / întreţinere obiective publice, inclusiv activităţi de sprijinire a serviciilor voluntare pentru situaţii de urgenţă, pe baza recomandărilor acestora, precum şi alte activităţi specifice stabilite prin hotărâre a consiliului local.
Pentru punerea în aplicare a prevederilor legale privind planul de acțiuni sau lucrări de interes local pentru persoanele majore apte de muncă din familiile beneficiare de venit minim de incluziune componenta ajutor de incluziune din Municipiul Marghita, care au obligația de a presta acțiuni sau lucrări de interes local în anul 2025, se propune delegarea atribuţiilor de supraveghere și monitorizare a acestor acțiuni / lucrări către Compartimentul administrare patrimoniu, transport public local, relații cu 	asociațiile de proprietari, gospodărire, întreținere domeniu public și privat din cadrul Direcției Tehnice și către Direcția de Asistență Socială, conform Anexei nr. 2.
Direcția de Asistență Socială din cadrul Primăriei Municipiului Marghita va colabora cu Compartimentul administrare patrimoniu, transport public local, relații cu asociațiile de proprietari, gospodărire, întreținere domeniu public și privat în vederea îndeplinirii atribuțiilor prevăzute de legea susmenționată.
La întocmirea Planului de acțiuni sau lucrări de interes local ce vor fi efectuate în anul 2025 de către persoanele apte de muncă, beneficiare de venit minim de incluziune componenta ajutor de incluziune potrivit Legii nr. 196 / 2016 privind venitul minim de incluziune, cu modificările și completările ulterioare, s-a avut în vedere numărul de persoane beneficiare apte de muncă pentru această perioadă. Durata timpului de muncă prevăzută la art. 59 alin. (1) din legea susmenționată se calculează proporțional cu cuantumul sumei acordate ca ajutor de incluziune, cu un tarif orar corespunzător salariului de bază minim brut pe țară garantat în plată, raportat la durata medie lunară a timpului de muncă. Numărul zilelor de lucru, limitate la norma lunară de 21,25, se stabilește prin împărțirea orelor de muncă calculate la 8 ore / zi, iar fracțiile se întregesc în plus.
Astfel, în anul 2025 se estimează un număr de 90 persoane apte de muncă beneficiare de venit minim de incluziune componenta ajutor de incluziune, din care 55 persoane din satul Cheț și 35 persoane din Municipiul Marghita. Numărul total de ore pe care aceste persoane trebuie să-l efectueze într-o lună este de 1551 ore.
Neîndeplinirea obligației de a presta activităti / lucrări de interes local pe o perioadă mai mare de 30 de zile conduce la suspendarea plătii ajutorului de incluziune pentru o perioadă de maximum 3 luni și, respectiv, la încetarea plății ajutorului de incluziune, dacă obligația este neîndeplinită și în perioada de suspendare.
Având în vedere cele prezentate, supunem spre analiză și aprobare Consiliului Local al Municipiului Marghita proiectul de hotărâre privind aprobarea Planului de acțiuni sau lucrări de interes local ce vor fi efectuate în anul 2025 de către persoanele apte de muncă, beneficiare de venit minim de incluziune componenta ajutor de incluziune potrivit Legii nr. 196 / 2016 privind venitul minim de incluziune, cu modificările și completările ulterioare, în forma prezentată.

